Ixef wis sin Tasiwelt deg wungal Inig aneggaru n Brahim Tazaghart -Amsawal agensay, ṣṣenf-a d win i d-yesbadu Genette d amsawal ara ad yeḥkun taḥkayt, anda i yella d awadem deg-s daɣen ad yeḥku taḥkayt n wayeḍ neɣ n wiyyeḍ. Deg ungal inig aneggaru yedda-d ṣṣenf-a n umsawal, imi ad yili umsawal d awadem yettawi-d ɣef yiman-is , syin ad yawi ɣef wayeḍ. Ay-agi yettak-d amyekcem n teḥkayin, ayen ur d-yenni ara umsawal awadem, irennut-id umsawal agensay.